Club Deportivo Tenerife

Club Deportivo Tenerife futbol talde kanariarra da, 1922an Santa Cruz Tenerifekoa hirian sortutakoa.

Gaur egun Espainiako futbol ligako bigarren mailan jokatzen du, baina lehen mailan 13 denboralditan ibili da, azkena 2009-10 denboraldian.

 Historia 
 Sorrera 
Fundazio data ofiziala 1922ko abuztuaren 8a bada ere, badirudi hamar urte lehenago sorturiko Sporting Club Tenerife taldean duela jatorria eta 1922koa izen aldaketa baino izan ez zela. Berehala bihurtu zen Kanarietako talderik onena 1914, 1915 eta 1916an txapeldun gelditu baitzen. Estatu mailan ordea maila apala izan zuen eta 40ko hamarkadan desagertzear ere izan zen pare bat aldiz. Horregatik Kanaria Handiko Unión Deportiva Las Palmas taldearen ereduari jarraiki hiriko hainbat taldek bat egiteko saiakera egin zuten, baina C.D. Tenerife berak ez zuen gustoko elkarteta hori eta ez zen beraz Unión Deportiva Teneriferik eratu.

Taldeak gutxinaka goranzko bideari ekin zion eta 1953an bigarren mailara eta 1961ean lehen mailara igo zen. Urte bakarra egin zuen bertan eta 1968an gainera hirugarren mailara jeitsi zen (ez zegoen garai hartan bigarren B-rik).

 90eko hamarkada: lehen mailan 
1986an Javier Pérez C.D. Tenerifeko presidente aukeratu zuten taldea bigarren B mailan zegoela eta 1989an Betisen aurkako promozioa irabaziz lehen mailara igo zen 28 urte eta gero. Benito Joanet kataluniarra zen entrenatzailea. Orduan iritsi zen taldearen "urrezko aroa" eta 1992-93 urtean bosgarren egin zune Ligan Jorge Valdano entrenatzaile zuela. UEFA Koparako sailkatu zen eta hiru kanporaketa jokatu zituen harik eta Juventus FC-k kanporatu zuen arte. Urte berean Errege Kopako final erdietara ere iritsi zen. Urte hauetan ordea, Tenerife famatu bihurtu zutenak Real Madrilek bertan galdutako 1992ko eta 1993ko ligak izan ziren. Bi urteetan nahikoa zuen Tenerifen jokaturiko ligako azken partidak irabaztea, baina galdu egin zituen eta Bartzelonarentzat izan ziren "Tenerifeko Ligak". 1995-96 denboraldian Jupp Heynckes entrenatzailearen eskutik ligan berriro bosgarren egin zuen eta hurrengo urtean UEFA Kopako final erdietara iritsi zen. FC Schalke 04 talde alemaniarrak garaitu zuen.

 XXI mendea 
Garai onenak emanda 1999an bigarren mailara jeitsi zen eta 2009an berriz igo bazen ere urte bakarrerako izan zen. Berriz igo nahian fitxaketa handiak egin zituen baina emaitzarik ez zuen izan eta 2011ean bigarren B mailara jeitsi zen. 2013an taldeko txapeldun gelditu eta Bigarren mailara itzuli zen. Taldearen azken hamarkadako ezegonkortasuna adierazten duen datua da 1997an Heynckesek taldea utzi zuenetik taldeak 34 entrenatzaile izan zituela.

2016-17an laugarren postua lortu eta igoera play-offak jokatuko zituen. Hurrengo urteetan apalago ibili ondoren 2021-22 denboraldian 5. egin eta play-offeako finalera iritsi zen, baina Gironak lortu zuen Lehen mailara igotzea.

 Uniformea 
 Historikoa 

 Azken urteak 

 Datuak 
2024-25 barne:
 Denboraldiak 1. mailan: 13
 Denboraldiak 2. mailan: 48
 Denboraldiak 2. B mailan: 8
 Denboraldiak 3. mailan: 3
 Ligako posturik onena: 5.a Lehen mailan (1992-93, 1995-96)

 Azken urteetako ibilbidea 
 Urtea # Maila  Postua  Errege Kopa 1997-98 1 Lehen maila 16.a 2. itzulia 1998-99 1 Lehen maila 19.a 4. itzulia 1999-00 2 Bigarren maila 14.a 2. itzulia 2000-01 2 Bigarren maila  3.a  1/16 2001-02 1 Lehen maila 19.a 1/64 2002-03 2 Bigarren maila 8.a 1/64 2003-04 2 Bigarren maila 8.a 1/64 2004-05 2 Bigarren maila 9.a 1/32 2005-06 2 Bigarren maila 18.a 1. itzulia 2006-07 2 Bigarren maila 7.a 2. itzulia 2007-08 2 Bigarren maila 11.a 3. itzulia 2008-09 2 Bigarren maila 3.a 3. itzulia 2009-10 1 Lehen maila 19.a 1/32 2010-11 2 Bigarren maila 20.a 2. itzulia 2011-12 3 Bigarren B maila2.a 1. itzulia 2012-13 3 Bigarren B maila 1.a (I multzoa) 2. itzulia 2013-14 2 Bigarren maila 11.a 2. itzulia 2014-15 2 Bigarren maila 17.a 2. itzulia 2015-16 2 Bigarren maila 13.a 2. itzulia 2016-17 2 Bigarren maila 4.a 3. itzulia 2017-18 2 Bigarren maila 11.a  1/16 2018-19 2 Bigarren maila 16.a 2. itzulia 2019-20 2 Bigarren maila 12.a  1/8 2020-21 2 Bigarren maila 14.a 1/16 2021-22 2 Bigarren maila 5.a 2. itzulia 2022-23 2 Bigarren maila 10.a 2. itzulia 2023-24 2 Bigarren maila 12.a  1/8 2024-25 2 Bigarren maila  1/16

 Irabazitako txapelketak 
 Espainiako txapelketak: 1 
 Lehen Maila (0):
Bosgarren 1992-93 eta 1995-96an.
 Errege Kopa (0):
finalerdiak 1993-94an.
 Bigarren Maila (1):
1960-61.

 Nazio artean: 0 
 UEFA Kopa (0): final erdiak 1996-97 denboraldian

 Kanpo estekak 
  Teneriferen webgune ofiziala

Kategoria:Kanarietako futbol taldeak
Kategoria:Santa Cruz Tenerifekoa
Kategoria:Espainiako bigarren mailako futbol taldeak